Sasekani Manzini
Sasekani Janet Manzini (amụrụ na 13 Mee, na afọ 1979) bụ onye ndọrọ ndọrọ ọchịchị South Africa nke na-eje ozi ugbu a dị ka MEC maka ahụike na gọọmentị mpaghara Mpumalanga, nke a họpụtara na Julaị, na afọ 2018 yana ọnụ na-ekwuchitere mpaghara nke African National Congress (ANC) na Mpumalanga. A họpụtara ya ka ọ rụọ ọrụ na kọmitii ntụziaka mpaghara nke ANC (PEC) na Disemba, na afọ 2015 site n'ọkwa odeakwụkwọ nke African National Congress Youth League (ANCYL). Manzini jere ozi dị ka MEC maka Ngalaba Ọrụ Ọha, Okporo ụzọ na Njem nke mpaghara site n'Ogost, na afọ 2016 ruo Julai, na afọ 2018. Ọ bụ onye otu Mpumalanga Provincial Legislature kemgbe Febrụwarị, na afọ 2016.

Oge ọ malitere 
A mụrụ Manzini na 13 Mee na afọ 1979 na Madras Village na mpụga Bushbuckridge na mpaghara Transvaal, ugbu a Mpumalanga. Ọ gara ụlọ akwụkwọ sekọndrị Orhovelani . O mechara nweta asambodo post-matric na ahịa na ọchịchị obodo.

Ọrụ ndọrọ ndọrọ ọchịchị 
Manzini sonyeere ANC na ndị ntorobịa ya mgbe ọ na-eto eto. A họpụtara ya ka ọ bụrụ onye kansụl obodo nke Bushbuckridge Local Municipality ma jee ozi dị ka onye otu kọmitii onye isi obodo (MMC). E mechara họpụta ya ka ọ bụrụ odeakwụkwọ mpaghara nke otu ndị ntorobịa ANC na Mpumalanga.

A ṅụrụ ya iyi dị ka onye otu Mpumalanga Provincial Legislature na Febụwarị 2016. N'ọnwa Ọgọstụ, na afọ 2016, onye isi ala David Mabuza họpụtara ya dị ka MEC maka Ọrụ Ọha, Okporo ụzọ na Njem.

Onye isi ala Refilwe Mtsweni-Tsipane mere Manzini MEC ahụike ọhụrụ na Julaị na afọ 2018 mgbe ndị mmegide Democratic Alliance (DA) mere mkpesa banyere arụmọrụ nke Health MEC Gillion Mashego, onye e mere MEC ọhụrụ nke Public Works. Manzini laghachiri n'ọkwa nke Health MEC mgbe ntuli aka South Africa nke Mee, na afọ 2019 gasịrị mgbe a họpụtara Mtsweni-Tsipane ka ọ gaa n'ihu dị ka onye isi ala nke Mpumalanga. A họpụtakwara Manzini maka oge mbụ ya zuru oke dị ka MPL.

Ebenside

Njikọ mpụga 

 Sasekani Janet Manzini at People's Assembly
Mmadụ ndi di ndụ
Ọmụmụ afọ 1979